แบงก์แข่งขันดึงลูกค้าเงินกู้บริหารเงินสด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กรุงไทยให้ลูกค้าสินเชื่อพ่วงบริหารเงิน ส่วนใบโพธิ์งัดแผนช่วยลดต้นทุน
นายเวทย์ นุชเจริญ ผู้ช่วยกรรมการผู้จัดการอาวุโส ธนาคารกรุงไทย เปิดเผยว่า ในปีหน้าธนาคารจะใช้กลยุทธ์ให้ลูกค้าสินเชื่อทุกรายต้องใช้บริการบริหารเงินสด หรือแคช แมนเนจเมนต์ กับธนาคาร โดยที่ธนาคารจะดูแลด้านการรับจ่ายเงินและบริหารสภาพคล่องให้ ตั้งเป้าขยายฐานลูกค้าที่ใช้บริการนี้กับธนาคารเพิ่มขึ้น 7,000 ราย คาดว่าจะมีรายได้เพิ่มขึ้น 17%
“เรื่องบริการด้านการบริหารเงินสดหรือ ถือเป็นหัวใจหลักของการปล่อยสินเชื่อของธนาคาร เพราะเป็นการดูแลความปลอดภัยทางการเงินให้แก่ลูกค้าและเป็นการลดความเสี่ยงของธนาคาร”นายเวทย์ระบุ
นางพรรณแข นันทวิสัย ผู้ช่วยผู้จัดการใหญ่ ธนาคารไทยพาณิชย์ กล่าวว่า ในปีหน้าจะขยายฐานลูกค้าทำธุรกรรมบริหารเงินสดเพิ่มขึ้นเป็น 3 หมื่นราย จากขณะนี้ 2 หมื่นราย และมีรายได้จากค่าธรรมเนียมเพิ่มขึ้น 15%
กลยุทธ์ในปีหน้าธนาคารจะใช้บริการด้านการบริหารสภาพคล่อง (LMS) ซึ่งเป็นส่วนหนึ่งของบริการด้านการบริหารเงินสด ที่มีจุดเด่นในการให้ลูกค้าซึ่งเป็นกลุ่มบริษัทสามารถใช้เงินร่วมกันได้ระหว่างวัน หรือสามารถกู้ยืมเงินระหว่างบริษัทโดยกำหนดดอกเบี้ยเองได้ เพื่อเป็นการลดต้นทุนจากดอกเบี้ยของธนาคารที่สูงกว่า และยังมีควบคุมการจัดการด้วยระบบอัตโนมัติตลอด 24 ชั่วโมง และสามารถผูกบัญชีต่างสาขาได้ไม่จำกัดจำนวนบัญชี
เพื่อเพิ่มฐานลูกค้ากลุ่มบริษัทรายใหญ่ขึ้นเป็น 300 กลุ่ม จากปัจจุบันมีอยู่ 200 กลุ่ม ขณะที่ในปีนี้ลูกค้าบริหารเงินสดของธนาคารเพิ่มขึ้น 1030% มีรายได้เพิ่มขึ้น 34%